ชอร์บา

ชอร์บา (;  / ; ) เป็นประเภทกว้าง ๆ ของสตูหรือซุปข้นที่พบในอาหารประจำชาติของประเทศในตะวันออกกลาง ยุโรปกลาง ยุโรปตะวันออก เอเชียกลาง และอนุทวีปอินเดีย นิยมเสิร์ฟเป็นจานเดี่ยว ๆ ในฐานะซุป หรือเสิร์ฟกับขนมปัง

ศัพทมูลวิทยา
คำว่า ชอร์บา ในภาษาต่าง ๆ มีที่มาหลากหลาย โดยอาจแผลงมาจากคำในภาษาอาหรับถิ่นว่า ชูรบะฮ์ () ซึ่งแปลว่า 'ซอสข้น'; แผลงมาจากศัพท์ในภาษาเปอร์เซียว่า โชร์บา () ซึ่งมาจากคำว่า โชร์ (, 'เค็ม') ประสมกับคำว่า อาบ (, 'น้ำ') หรือคำว่า มา (, 'สตู, แกง'); หรืออาจมาจากคำที่สมมุติว่าเป็นคำร่วมเชื้อสายคำหนึ่งซึ่งพบทั้งในภาษาอาหรับและภาษาเปอร์เซีย

ชื่ออื่น ๆ ได้แก่ ชอร์เบอ (), ชอร์โป (), โชร์บา (), โชร์ปา ( / ), โชร์วา (; ), ชูร์บัด (), ชูร์ปา () และ โซร์ปา ()

ประเภท
โชร์วา () เป็นซุปอัฟกันที่ทำง่าย แต่เนื่องจากใช้เวลานานในการปรุงจึงนิยมใช้หม้ออัดแรงดันเพื่อร่นระยะเวลา ส่วนผสมหลักคือมันฝรั่ง ถั่ว และเนื้อสัตว์ นิยมเสิร์ฟกับขนมปังแผ่นแบน โดยฉีกขนมปังในวงกินข้าวลงไปผสมในซุป

ชอร์เบอ () ตามที่เรียกในประเทศมอลโดวาและประเทศโรมาเนียนั้นประกอบด้วยผัก เนื้อสัตว์ และสมุนไพรต่าง ๆ ส่วน บอร์ช () เป็นซุปเปรี้ยวที่รับประทานกันในประเทศมอลโดวาและภูมิภาคมอลโดวาของประเทศโรมาเนีย กล่าวกันว่าซุปชนิดนี้มีประโยชน์ต่อสุขภาพ โดยช่วยกระตุ้นระบบการย่อยอาหารและต้านโรคหวัด

ระเบียงภาพ

อ้างอิง

หมวดหมู่:คำและวลีภาษาตุรกี
หมวดหมู่:ซุป
หมวดหมู่:อาหารคาซัคสถาน
หมวดหมู่:อาหารคีร์กีซ
หมวดหมู่:อาหารโซเวียต
หมวดหมู่:อาหารตุรกี
หมวดหมู่:อาหารทาจิก
หมวดหมู่:อาหารบอสเนียและเฮอร์เซโกวีนา
หมวดหมู่:อาหารบัลแกเรีย
หมวดหมู่:อาหารปากีสถาน
หมวดหมู่:อาหารมอลโดวา
หมวดหมู่:อาหารโรมาเนีย
หมวดหมู่:อาหารอาหรับ
หมวดหมู่:อาหารอินเดีย
หมวดหมู่:อาหารอิหร่าน
หมวดหมู่:อาหารอุซเบกิสถาน
หมวดหมู่:อาหารอุยกูร์